Merkel: Germaniya Rossiya bilan yaxshi munosabatda bo‘lishni istaydi

Germaniya kansleri Angela Merkelning ma’lum qilishicha, Berlin Moskva bilan ijobiy munosabatda bo‘lishdan manfaatdor va Ukrainadagi nizoni siyosiy yo‘l bilan hal qilishga intiladi. Bu haqda Eurointegration.com.ua xabar bermoqda.

“Biz Rossiya bilan yaxshi munosabatda bo‘lishni istaymiz, biroq xalqaro huquqning buzilishini qabul qila olmaymiz va faqatgina siyosiy yechimlarni izlayapmiz. Bu nizoni harbiy yo‘l bilan hal qilib bo‘lmaydi”, - dedi kansler.
Avvalroq Merkel Minsk kelishuvlari talablariga to‘liq rioya etilsagina, Rossiyaga qarshi qaratilgan sanksiyalar yumshatilishi, aks holda, zarurat tug‘ilsa, yanada qat’iylashtirilishi mumkinligini ma’lum qilgandi.